ai4bharat/Pralekha huggingface dataset:
مکانات اور شہری غریبی کے خاتمے کی وزارت
پی ایم اے وائی کے تحت سبسڈی
ہاؤسنگ اور شہری امور کی وزارت  25.06.2015 سے پردھان منتری آواس یوجنا - شہری  کو نافذ کر رہی ہے تاکہ ملک بھر کے تمام اہل شہری مستفیدین کو بنیادی سہولیات کے ساتھ پکے مکان فراہم کیے جا سکیں۔ پی ایم اے وائی-یو مطالبہ پر مبنی نقطہ نظر کو اپناتا ہے جس میں ریاستوں/ مرکز زیر انتظام علاقوں  کو اہلیت کے معیار پر مبنی مطالبہ سروے کے ذریعے ان کے ذریعہ شناخت شدہ مستفیدین کے لیے ایم او ایچ یو اے کو منصوبوں کی سفارش کرنے کا اختیار دیا گیا ہے۔ اس اسکیم کو چار شکلوں کے ذریعے لاگو کیا جا رہا ہے، یعنی بینیفشری لیڈ کنسٹرکشن ، پارٹنرشپ میں سستی رہائش ، ان سیتو سلم ری ڈیولپمنٹ  اور کریڈٹ لنکڈ سبسڈی اسکیم ۔
حکومت ہند ریاستوں/ مرکز زیر انتظام علاقوں کی نفاذی ایجنسیوں کے ذریعہ تیار کردہ پروجیکٹ لاگت کے ساتھ تفصیلی پروجیکٹ رپورٹس  پر مبنی تجاویز کو منظوری دے رہی ہے۔
حکومت ہند آئی ایس ایس آر کے تحت 1.0 لاکھ روپے کی مرکزی امداد کے طور پر اپنا مقررہ حصہ فراہم کر رہی ہے، 1.5 لاکھ اے ایچ پی اور پی ایم اے وائی-یو کی بی ایل سی شکلوں کے لیے۔ پی ایم اے وائی-یو کے سی ایل ایل ایس ایس کے تحت، اقتصادی طور پر کمزور طبقوں  اور کم آمدنی والے گروپ  زمرے کے مستفیدین کے لیے 6.5 فیصد کی شرح سے سود کی سبسڈی جو فی گھر 2.67 لاکھ روپے تک ہوتی ہے۔ ڈی پی آر کے مطابق مکان کی بقیہ قیمت ریاستوں/ مرکز زیر انتظام علاقوں/ شہری مقامی اداروں/ مستفیدین کے ذریعے بانٹی جاتی ہے۔
اسکیم کے رہنما خطوط کے مطابق، مختلف حصوں کے تحت مرکزی امداد ریاستوں/یو ٹی/مرکزی نوڈل ایجنسیوں کو ان کی طرف سے جمع کردہ تعمیل کی بنیاد پر جاری کی جاتی ہے۔ مزید برآں، ریاستوں/یو ٹی/عمل درآمد کرنے والی ایجنسیوں کے ذریعے بی ایل سی/اے ایچ پی/آئی ایس ایس آر کے تحت فائدہ اٹھانے والوں کو سبسڈی کی تقسیم  منصوبوں/مکانوں کی طبعی اور مالیاتی پیش رفت پر منحصر ہے۔
ای ڈبلیو ایس/ایل آئی جی کے لیے سی ایل ایس ایس 31.03.2022 تک کام کر رہا تھا اور بنیادی قرض دینے والے اداروں  کو 31.03.2022 تک تمام اہل دعوے اپ لوڈ کرنے تھے۔ سی این اے سے موصول ہونے والی درخواست کے بعد، سی این اے پورٹل پر دعووں کو اپ لوڈ کرنے کی آخری تاریخ 30.06.2022 تک بڑھا دی گئی تاکہ کسی بھی اہل مستفید کو سود کی سبسڈی سے انکار نہ کیا جائے۔ اس کے مطابق، سی این اے کو ای ڈبلیو ایس/ایل آئی جی کے لیے سی ایل ایس ایس کے تحت سی این اے پورٹل پر اپ لوڈ کیے گئے زیر التوا دعووں کو ختم کرنے کے لیے موجودہ مالی سال کے دوران مانگ کے مطابق فنڈز جاری کیے گئے ہیں۔
ہاؤسنگ اور شہری امور کے وزیر مملکت جناب کوشل کشور نے آج لوک سبھا میں ایک تحریری جواب میں یہ معلومات فراہم کی۔
سماجی انصاف اور تفویض اختیارات کی وزارت
وزیر اعظم کے ذریعہ اٹل بہاری ٹریننگ سنٹر فار ڈس ایبلٹی اسپورٹ کا افتتاح معذور افراد کو کھیلوں میں مساوی مواقع فراہم کرنے کی راہ ہموار کرے گا
وزیر اعظم کل 2 اکتوبر کو متعدد ترقیاتی اقدامات کا سنگ بنیاد رکھیں گے اور ایک اہم پروجیکٹ اٹل بہاری ٹریننگ سنٹر فار ڈس ایبلٹی اسپورٹ کا افتتاح کریں گے۔
اٹل بہاری ٹریننگ سنٹر فار ڈس ایبلٹی اسپورٹ کے لئے یہ ایک یادگار لمحہ ہوگا جب وزیر اعظم 2 اکتوبر کو اس سہولت کا افتتاح کریں گے۔ اس موقع پر ڈاکٹر وریندر کمار بھی موجود ہوں گے۔ یہ اہم اقدام کھیلوں میں سب کی شمولیت اور رسائی کو فروغ دینے کے لیے ہمارے ملک کے عزم کی عکاسی کرتا ہے۔ اٹل بہاری واجپئی ٹریننگ سنٹر فار ڈس ایبلٹی اسپورٹ معذور افراد کو کھیلوں میں مساوی مواقع فراہم کرنے، ان کی صلاحیتوں کو نکھارنے اور مختلف کھیلوں کے شعبوں میں ان کی شرکت کی حوصلہ افزائی کرنے کی جانب ایک اہم قدم ہے۔
یہ افتتاحی تقریب ایک جامع اور قابل رسائی کھیلوں کے ایکو سستم کو فروغ دینے کی لگن کو ظاہر کرنے کے لیے ایک پلیٹ فارم کے طور پر کام کرے گی۔ ہمارا ماننا ہے کہ کھیلوں میں رکاوٹوں کو دور کرنے اور افراد کی جسمانی صلاحیتوں سے قطع نظر ان کو تحریک دینے کی طاقت ہوتی ہے۔
اٹل بہاری ٹریننگ سنٹر فار ڈس ایبلٹی اسپورٹ ایک خود مختار ادارہ ہے جس کو سماجی انصاف اور تفویض اختیارات کی وزارت کے معذور افراد کو بااختیار بنانے کے محکمہ ، کے ذریعہ قائم کیا گیا ہے۔
یہ سینٹر ایم پی سوسائٹیز رجسٹریشن ایکٹ، 1973 مورخہ: 22 ستمبر 2021 کے تحت ایک سوسائٹی کے طور پر رجسٹرڈ ہے، جس کے حکام گورننگ باڈی اور ایگزیکٹو کمیٹی سینٹر کی سرگرمیوں کی نگرانی کرتے ہیں۔
سینٹر درج ذیل اغراض و مقاصد کے ساتھ کام کرتا ہے:
- پیرا اسپورٹس پرسنز  کے لیے کھیلوں کے لیے ایک جدید ترین بین الاقوامی سطح کا سنٹر آف ایکسی لینس قائم کرنا جس میں اصولوں کے مطابق مکمل رسائی ہو۔
- کھیلوں کا خصوصی ڈھانچہ بنانا تاکہ پیرا سپورٹس پرسنز سنٹر میں سخت اور خصوصی تربیت حاصل کر سکیں۔
- III. دیویانگ کھلاڑیوں کے لیے دنیا میں دستیاب جدید ترین تربیت کی سہولیات کے مساوی سہولیات فراہم کرانا ۔
- دیویانگجن کی کھیلوں کی سرگرمیوں میں زیادہ تعداد میں شرکت کو یقینی بنانا اور انہیں بین الاقوامی مقابلوں میں مؤثر طریقے سے مقابلہ کرنے کے قابل بنانا۔
- معاشرے میں ان کے انضمام کو آسان بنانے کے لیے دیویانگجن میں اعتماد پیدا کرنے اور ان میں تعلق کا احساس پیدا کرنے میں مدد کرنا۔
- کابینہ نے سینٹر کے قیام کے لیے 34 ایکڑ کے رقبے پر 151.16 کروڑ کے بجٹ کو منظوری دی ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-10200
(Visitor Counter : 25
وزارت خزانہ
گورنمنٹ اسٹاک 2023 کے 4.48فیصد کی ادائیگی
گورنمنٹ اسٹاک 2023 کے 4.48فیصد کے بقایاکی ادائیگی 2نومبر2023 کو کی جائے گی۔مذکورہ تاریخ کے بعد اس پر کوئی سود نہیں دیا جائے گا۔ اگر کسی ریاستی حکومت کے ذریعہ ادائیگی کے دن نیگوشیبل انسٹرومنٹ ایکٹ 1881 کے تحت چھٹی کا اعلان کیا جاتا ہے تو قرض /قرضوں کی ادائیگی ریاست میں ادائیگی کرنے والے دفاتر کے ذریعہ مذکورہ تاریخ سے پہلے کام کے دن کو کی جائے گی۔
سرکاری تمسکات کے ضابطے 2007 کے ذیلی ضابطے 24 اور 24 کے مطابق ذیلی جنرل لیجر یا کونسٹی ٹوینٹ ذیلی جنرل لیجر یا اسٹاک سرٹی فیکٹ کی شکل میں سرکاری تمسکات کے حامل رجسٹرڈشخص کو تمسکات کی مدت پوری ہونے پر ادائیگی ایک پے آرڈر کے ذریعہ کی جائے گی جس میں اس شخص کے بینک اکاؤنٹ کی متعلقہ تفصیلات درج ہوں گی یا الیکٹرانک ذرائع سے وصولی کی سہولت رکھنے والے کسی بھی بینک میں اس کے اکاؤنٹ میں بھیج دی جائیں گی۔ تمسکات کی ادائیگی کے مقصد سے اصل سبسکرائر یا اس کے بعد تمسکات رکھنے والے کو وقت سے پہلے اپنے بینک کھاتوں کی تفصیلات جمع کرنی ہوں گی۔
البتہ الیکٹرانک ذرائع سے فنڈ وصول کرنے کےلئے بینک کھاتوں کی متعلقہ تفصیلات کی غیر موجودگی میں ، مقررہ وقت پر قرض کی ادائیگی میں سہولت کے لئے ،تمسکات کے حامل افراد ادائیگی کی تاریخ سے 20 دن پہلے اپنے تمسکات پبلک ڈبتھ آفسیز /ٹریزری/ذیلی ٹریزری یا اسٹیٹ بینک آف انڈیا کی شاخوں میں  جمع کرادیں۔
رقم حاصل کرنے کی خاطر ضابطوں کی مکمل تفصیلات مذکورہ بالا کسی بھی دفتر سے حاصل کی جاسکتی ہیں۔
خواتین اور بچوں کی ترقیات کی وزارت
‘بچوں میں تغذیے کی کمی کے بندوبست کےلئے پروٹوکول’کے آغاز کے لیے قومی پروگرام کا انعقاد کل نئی دہلی میں ہوگا
ایم ڈبلیو سی ڈی نے پہلی بار معیاری قومی پروٹوکول کا مسودہ صحت اور خاندانی بہبود کی وزارت کے ان پٹس کے ساتھ تیار کیا، جس میں غذائی قلت کے شکار بچوں کی شناخت اور بندوبست کے لیے تفصیلی اقدامات فراہم کیے گئے
خواتین اور بچوں کی ترقی کی مرکزی وزیر محترمہ اسمرتی زوبن ایرانی کی صدارت میں کل  کو وگیان بھون میں ایک قومی تقریب کے دوران ‘بچوں میں غذائی قلت کے بندوبست کے لیے پروٹوکول’ کا آغاز،ڈبلیو سی ڈی اور آیوش کے وزیر مملکت ڈاکٹر منجاپاڑا مہندر بھائی اور خواتین اور بچوں کی ترقی کی وزارت اور صحت اور خاندانی بہبود کی وزارت کے سیکرٹریوں کی موجودگی میں کیا جائے گا۔
اس تقریب میں ملک بھر سے ڈبلیو سی ڈی اور محکمہ صحت کے سینئر افسران شرکت کریں گے۔ بین الاقوامی اور دیگر اہم تنظیموں جیسے کہ یونیسیف، انڈین میڈیکل ایسوسی ایشن ، انٹرنیشنل پیڈیاٹرک ایسوسی ایشن، انڈین اکیڈمی آف پیڈیاٹرکس، ورلڈ ہیلتھ آرگنائزیشن ، ورلڈ بینک، اور بل اینڈ میلنڈا گیٹس فاؤنڈیشن  کے معززین اور ماہرین کے شرکت کرنے کی توقع ہے۔
اس تقریب میں ملک بھر سے سی ڈی پی اوز، لیڈی سپروائزرس، آنگن واڑی ورکرس اور آشا ورکرس سمیت صف اول کے کارکنان بھی شرکت کریں گے۔ تقریب کے دوران، مختلف ریاستوں/مرکز کے زیر انتظام علاقوں سے تعلق رکھنے والی آنگن واڑی ورکرس اور آشا کارکنان، جنہوں نے بچوں میں غذائیت کی کمی کے انتظام کے لیے مثالی لگن اور وابستگی کا مظاہرہ کیا ہے، کو مرکزی وزیر برائے خواتین و اطفال ترقی کی طرف سے اعزاز سے نوازا جائے گا۔
غذائی قلت ایک پیچیدہ چیلنج ہے جس کے لیے اجتماعی کارروائی کی ضرورت ہے۔ اس مقصد کے لیے مطلوبہ نتائج کے حصول کے لیے متضاد کوششوں کی ضرورت ہے۔ ایم ڈبلیو سی ڈی کے ‘سکشم آنگن واڑی اور مشن پوشن 2.0’کے زیراہتمام، غذائی قلت سے نمٹنے کے لیے مداخلتوں کو کلیدی وزارتوں/محکموں کے تعاون سے اور ریاستوں/مرکز کے زیر انتظام علاقوں کی غیر متزلزل حمایت اور عزم کے ساتھ ملٹی سیکٹرل اپروچ کے ذریعے ترتیب دیا جا رہا ہے۔
غذائی قلت کے شکار بچوں کی شناخت اور ان کا علاج مشن پوشن 2.0 کا ایک لازمی پہلو ہے۔ آنگن واڑی مراکز اور کمیونٹیز میں غذائی قلت کے شکار بچوں کی شناخت، ان کا علاج اور بندوبست کرنا اور یہ سمجھنا کہ انہیں کب تغذیے کے بحالی مراکز  یا طبی مدد کے لیے ریفر کیا جائے، یہ فیصلے خواتین اور بچوں کی ترقی کی وزارت اور صحت اور خاندانی بہبود کے وزارت کے درمیان قریبی تعاون کی اہمیت کو اجاگر کرتے ہیں۔
کچھ عرصہ پہلے تک، شدید غذائی قلت  والے بچوں کے علاج کو سہولت پر مبنی طریقوں تک محدود سمجھا جاتا تھا۔ اس تناظر میں، پہلی بار، ایم ڈبلیو سی ڈی کی طرف سے صحت اور خاندانی بہبود کی وزارت کے اب پٹس کے ساتھ ایک معیاری قومی 'بچوں میں غذائی قلت کے بندوبست کےلئے پروٹوکول ’ کا مسودہ تیار کیا گیا ہے، جس میں ریفرل، غذا کے بندوبست اور مسلسل دیکھ بھال کے لیے فیصلہ سازی سمیت آنگن واڑی کی سطح پر غذائی قلت کے شکار بچوں کی شناخت اور انتظام کے لیے تفصیلی اقدامات فراہم کیے گئے ہیں۔
بجلی کی وزارت
این ایچ پی سی نے سردار ولبھ بھائی پٹیل کے یومِ پیدائش کے موقع پر راشٹریہ ایکتا دِوَس منایا
این ایچ پی سی کے سی یم ڈی جناب اے کے سنگھ راشٹریہ ایکتا دِوَس کے موقع پر ویڈیو کانفرنسنگ کے ذریعے این ایچ پی سی کے ملازمین کو 31 اکتوبر 2021 کے دن راشٹریہ ایکتا دِوَس کے عہد کا حلف دلاتے ہوئے۔
بھارت کی پہلی ہائیڈرو پاور کمپنی این ایچ پی سی لمیٹیڈ نے سردار ولبھ بھائی پٹیل کی سالگرہ کے موقع پر 31 اکتوبر 2021 کو اپنے کارپوریٹ آفس اور اپنے تمام علاقائی دفاتر، پاور اسٹیشنوں، پروجیکٹس اور یونٹس میں حب الوطنی کے جذبے کے ساتھ راشٹریہ ایکتا دِوَس منایا۔
اس موقع پر این ایچ پی سی کے سی ایم ڈی جناب اے کے سنگھ این ایچ پی سی ملازمین کو راشٹریہ ایکتا دِوَس کے لئےعہد کا حلف دلایا۔ ویڈیو کانفرنسنگ کے ذریعے پروگرام میں این ایچ پی سی کے سینئر افسروں اور ملازمین کی بڑی تعداد نے شرکت کی۔
وزیراعظم کا دفتر
وزیراعظم نے ڈاکٹر ایچ- وی -ہانڈے کے جذبے کی ستائش کی، جنہوں نے
75 سال پرانے اخبار کو محفوظ رکھا جس میں آزادی کا اعلان شائع کیا گیا تھا
وزیراعظم جناب نریند رمودی نے ڈاکٹر ایچ-وی-ہانڈے کے جذبے اور توانائی کی ستائش کی ہےجنہوں نے 75سال پرانے اخبار کوٹویٹ کیا ہے جس میں آزادی کا اعلان کیا گیا تھا۔ وزیراعظم نے کہا ہے کہ ڈاکٹر ایچ -وی -ہانڈے جی جیسے لوگ غیر معمولی افراد ہیں جنہوں نے اپنی زندگی قومی تعمیر کے لئے وقف کردی۔
آزادی کا امرت مہوتسو پر ڈاکٹر ایچ –وی- ہانڈے کے ٹویٹ کے جواب میں وزیراعظم نے ٹوئیٹ کیا ہے:
‘‘ڈاکٹر ایچ- وی- ہانڈے جی ، جیسے لوگ غیر معمولی افراد ہیں جنہوں نے اپنی زندگی قوم کی تعمیر کے لئے وقف کردی ہے۔ ان کی توانائی اور جذبے کو دیکھ کر خوشی ہوئی ہے۔ @DrHVHande1"
ش ح۔ و ا۔ ج
Uno-9156
(
دیہی ترقیات کی وزارت
سانسد آدرش گرام یوجنا کا جائزہ لینے والی کمیٹی
دیہی ترقی کی مرکزی وزیر مملکت سادھوی نرنجن جیوتی نے آج لوک سبھا میں ایک تحریری جواب میں بتایا کہ سانسد آدرش گرام یوجنا  11 اکتوبر 2014 کو شروع کی گئی تھی، جس کے مقصد سے شناخت شدہ گرام پنچایتوں  کی مجموعی ترقی کے ذریعے گاؤں والوں کے معیار زندگی کو بہتر بنایا جا سکتا ہے، تاکہ اضافی فنڈز مختص کیے بغیر موجودہ سرکاری اسکیموں کو کنورژن  موڈ میں لاگو کیا جا سکے، تاکہ یہ جی پیز دوسرے جی پیز کی تحریک کے لیے ماڈل کے طور پر کام کرسکیں۔ ممبران پارلیمنٹ نے 2019 سے 2023 تک 1,782 گرام پنچایتوں  کی نشاندہی کی ہے اور ایس اے جی وائی کے تحت شناخت شدہ جی پیز کی مسلسل ترقی ہوئی ہے۔
اسکیم کا جائزہ لینے کے لیے کوئی اعلیٰ کمیٹی نہیں ہے۔ تاہم، ایس اے جی وائی کے رہنما خطوط کے تحت، اسکیموں کے نفاذ کی نگرانی کے لیے قومی سطح پر دو کمیٹیاں ہیں۔  دیہی ترقی کے وزیر کی صدارت میں قومی سطح کی کمیٹی،جس میں 12 مرکزی وزراء اور 4 ارکان پارلیمنٹ ہیں ،  دیہی ترقی کے محکمہ کی سکریٹری کی صدارت میں 20 مرکزی وزارتوں کے نمائندوں کے ساتھ قومی سطح کی کمیٹی ہے۔ ابھی تک اس اسکیم پر رپورٹ دینے کے لیے کمیٹی بنانے کی کوئی تجویز نہیں ہے۔
ایٹمی توانائی کا محکمہ
مرکزی وزیر ڈاکٹر جتیندر کا کہنا ہے کہ حکومت نے صاف توانائی کی پیداوار کو بڑھانے کے لیے مزید نیوکلیئر پاور پلانٹس قائم کرنے کی تجویز دی ہے
حکومت نے مستقبل میں نیوکلیئر پاور پلانٹس کے قیام کے لیے پانچ نئے مقامات کی بھی اصولی طور پر منظوری دے دی ہے
مرکزی وزیر مملکت  سائنس اور ٹیکنالوجی؛ وزیر مملکت  ارتھ سائنسز؛ پی ایم او، عملے، عوامی شکایات، پنشن، جوہری توانائی اور خلا، ڈاکٹر جتیندر سنگھ نے کہا، حکومت صاف توانائی کی پیداوار کو بڑھانے کے لیے مزید نیوکلیئر پاور پلانٹس قائم کرنے کی تجویز رکھتی ہے۔
لوک سبھا میں ایک سوال کے تحریری جواب میں، ڈاکٹر جتیندر سنگھ نے کہا، زیر تعمیر گیارہ  ری ایکٹر  کے علاوہ، حکومت نے دس  مقامی ری ایکٹروں کی تعمیر کے لیے انتظامی منظوری اور مالی تعاون کی منظوری دے دی ہے۔ 700 میگاواٹ کے پریشرائزڈ ہیوی واٹر ری ایکٹر  کو فلیٹ موڈ میں قائم کیا جائے گا۔
حکومت نے مستقبل میں جوہری توانائی پاور پلانٹس کے قیام کے لیے پانچ نئے مقامات کی بھی اصولی طور پر منظوری دے دی ہے۔
ڈاکٹر جتیندر سنگھ نے کہا، جوہری توانائی سے پیدا ہونے والی بجلی کے نرخ معاصر روایتی بنیادی لوڈ جنریٹروں جیسے تھرمل پاور کے مساوی ہیں۔ موجودہ نصب شدہ جوہری توانائی کی صلاحیت 22 ری ایکٹرز پر مشتمل ہے جس کی کل صلاحیت 6780 میگاواٹ ہے۔ اس کے علاوہ، ایک ری ایکٹر، کےاےپی پی - 3 کو بھی گرڈ سے منسلک کر دیا گیا ہے۔
وزارات ثقافت
ثقافت کی وزارت نے جی20 کے ثقافتی ورکنگ گروپ کے اجلاسوں کے دوران خطے کی مخصوص تقریبات/پروگراموں کا اہتمام کیا
وزارت ثقافت ہندوستان کی جی20 صدارت کے تحت کلچر ورکنگ گروپ  کے اجلاسوں کے لیے ذمہ دار ہے۔ سی ڈبلیو جی کھجوراہو ، بھونیشور ، ہمپی  اور وارانسی  میں چار اجلاسوں کا اہتمام کر رہا ہے۔ ہر اجلاس میں، ثقافت کی وزارت کی طرف سے مخصوص علاقائی ثقافتی تقریب/پروگرام کا انعقاد کیا جارہا ہے۔ آنے والے مندوبین کو ریاستوں کے او ڈی او پی  کے تحائف بھی دیئے جا رہے ہیں۔
جی20 کے رکن ممالک، مہمان ممالک اور بین الاقوامی تنظیموں کے مندوبین کو ان اجلاسوں میں شرکت کے لیے مدعو کیا گیا ہے۔
کلچر ورکنگ گروپ کے اجلاسوں بشمول جی20 ثقافتی وزراء کی میٹنگ کے لیے خرچ کی جانے والی رقم اس مقصد کے لیے مختص مجموعی بجٹ کے مطابق ہے۔
یہ جواب ثقافت، سیاحت اور شمال مشرقی خطے کے ترقی کے وزیر جناب جی کشن ریڈی نے آج لوک سبھا میں دیا۔
وزارات ثقافت
حکومت نے 23جنوری کو ہر سال‘‘پراکرم دیوس’’ کے طور پر منانے کا اعلان کیا
23 جنوری کو ‘‘پراکرم دیوس’’ کے طور پر اعلان سے متعلق گزٹ نوٹیفکیشن کی اشاعت
نئی دہلی:19،جنوری، 2021:حکومت ہند نے نیتاجی سبھاش چندر بوس کی 125ویں سالگرہ کو قومی اور بین الاقوامی سطح پر شاندار طریقے سے منانے کا فیصلہ کیا ہے جو 23جنوری 2021 سے شروع ہوگا۔ پروگراموں کو طے کرنے اور یادگار کی نگرانی اور رہنمائی کیلئے وزیراعظم جناب نریندر مودی کی صدارت میں ایک اعلیٰ سطحی کمیٹی تشکیل دی گئی ہے۔
ملک کے تئیں نیتاجی کی بے لوث خدمات اور بے پناہ جذبے کو سلام کرنے اور یاد کرنے کیلئے حکومت ہند ان کے یوم پیدائش 23 جنوری کو ہر سال ‘‘پراکرم دیوس’’ کے طور پر منانے کا فیصلہ کیا ہے تاکہ ملک کے لوگوں بالخصوص نوجوانوں کو تحریک دی جاسکے، مشکلات میں صبر کے ساتھ کام کرنے، جیسے نیتاجی نے کیا تھا، کی تحریک دی جاسکے اور حب الوطنی کا جذبہ پیدا کیا جاسکے۔
23جنوری کو ‘‘پراکرم دیوس’’ کے طور پر اعلان سے متعلق گزٹ نوٹیفکیشن شائع کردیا گیا ہے۔
گزٹ نوٹیفکیشن کیلئے یہاں کلک کریں۔
ش ح۔م ع۔ ع ن
U NO: 560
(
امور داخلہ کی وزارت
شبیر شاہ ، کشمیر اور پاکستان سے تعلق رکھنے والے تمام قیدی تہاڑ جیل میں صحت مند حالت میں ہیں: جیل کے حکام نے میڈیا میں جھوٹی خبروں کے خلاف تنبیہ کی
نئی دہلی، 25 فروری ،دہلی میں تہاڑ جیل کے حکام نے شبر شاہ اور جموں وکشمیر سے تعلق رکھنے والے قیدیوں کے خلاف کسی نازیبا واقع یا حادثے سے انکار کیا ہے۔
میڈیا کے ایک حلقے میں گردش کرنے والی جھوٹی خبرکی تردید کرتے ہوئے تہاڑ جیل کے ڈی آئی جی جناب شیلندر پریہار نے کہا کہ شبیر شاہ پوری طرح سے ‘‘ صحت مند’’ ہے۔انہوں نے کہا کہ جموں وکشمیر اور پاکستان سے تعلق رکھنے والے دیگر تمام قیدی بھی صحت مند ہے۔ جیل کے حکام نے سبھی سے اپیل کی کہ وہ جھوٹی خبروں سے ہوشیار رہیں۔
۔۔۔۔۔۔۔۔۔۔۔
م ن۔اگ۔ رض
U- 1221
(Visitor Counter : 48
سماجی انصاف اور تفویض اختیارات کی وزارت
دیویانگ جنوں کی اختیار کاری کا محکمہ ممبئی میں 16 سے 25 فروری 2023 کے دوران ’دِویہ کلا میلہ‘ منعقد کر رہا ہے
سماجی انصاف اور تفویض اختیارات کے مرکزی وزیر ڈاکٹر وریندر کمار 16 فروری 2023 کو ’دِویہ کلا میلہ‘ کا آغاز کریں گے
24 ریاستوں / مرکز کے زیر انتظام علاقوں کے تقریباً 200 دیویانگ صناع / فن کار اور صنعت کار حضرات اپنی مصنوعات اور ہنر کا مظاہرہ کریں گے
سماجی انصاف اور تفویض اختیارات ، حکومت ہند کے تحت دیویانگ جنوں کی اختیارکاری کا محکمہ ملک بھر میں دیویانگ صنعت کاروں / صناعوں کی مصنوعات اور دستکاری کے مظاہرے کے لیے ایک منفرد تقریب ’دِویہ کلا میلہ‘ کا اہتمام کرنے کا جا رہا ہے جس کا آغاز 25 فروری 2023 سے ممبئی کے ایم ایم آر ڈی اے گراؤنڈ-1، باندرا کرلا کامپلیکس میں ہوگا۔ یہ تقریب شائقین کو ایک دلچسپ تجربہ پیش کرے گی کیونکہ اس میں جموں و کشمیر اور شمال مشرقی ریاستوں سمیت ملک کے مختلف حصوں سے دستکاری، ہتھ کرگھا، زردوزی ، ڈبہ بند خورنی اشیاء، وغیرہ جیسی بہترین مصنوعات ملاحظہ کی جا سکیں گی۔
24 ریاستوں / مرکز کے زیر انتظام علاقوں کے تقریباً 200 دیویانگ صناع / فنکار اور صنعت کار حضرات اپنی مصنوعات اور ہنر کا مظاہرہ کریں گے۔ مندرجہ ذیل وسیع زمروں کی مصنوعات بھی اس تقریب میں شامل ہوں گی۔ یہ زمرے ہیں: گھر کی سجاوٹ کی اشیاء، ملبوسات، اسٹیشنری اور ماحولیات دوست مصنوعات، ڈبہ بند خوردنی اشیاء اور نامیاتی مصنوعات، کھلونے اور تحائف، ذاتی لوازمات- زیورات، کلچ بیگس۔ یہ مقامی اشیاء پر اصرار کے لیے ایک موقع ہوگا اور دیویانگ دستکاروں کے ذریعہ ان کے زبردست عزم کے ساتھ تیارکردہ مصنوعات کو دیکھا/ خریدا جا سکتا ہے۔
دس روزہ دِویہ کلا میلہ صبح 11 بجے سے رات 9 بجے تک جاری رہے گا اور اس میں مختلف ثقافتی سرگرمیوں کا اہتمام کیا جائے گا جس میں دیویانگ فنکاروں اور مشہور پیشہ واران بھی شامل ہوں گے۔ اس تقریب کے دوران ناظرین ملک کے مختلف خطوں کے اپنے پسندیدہ کھانوں سے لطف اندوز بھی ہو سکتے ہیں۔
اس تقریب کا آغاز 16 فروری شام 5.00 بجے ، سماجی انصاف اور اختیارکاری کے مرکزی وزیر ڈاکٹر وریندر کمار کے ذریعہ کیا جائے گا۔ سماجی انصاف اور تفویض اختیارات کے وزیر مملکت ، جناب رام داس اٹھاولے اس تقریب میں شرکت کریں گے۔
محکمہ اس تصور کو فروغ دینے کے لیے زبردست منصوبے رکھتا ہے، جس کے جزو کے طور پر دِویہ کلا میلہ ہر سال منعقد کیا جائے گا اور یہ محض دہلی اور ممبئی تک محدود نہیں ہوگا، بلکہ اس کا انعقاد ملک بھر میں کیا جائے گا۔
نائب صدر جمہوریہ ہند کا سکریٹریٹ
نائب صدرِ جمہوریہ نے یومِ جمہوریہ سے قبل قوم کو مبارکباد دی
نئی دلّی ، 25 جنوری / نائب صدرِ جمہوریہ ایم وینکیا نائیڈو نے یومِ جمہوریہ سے قبل عوام کو نیک خواہشات پیش کی ہیں ۔
اپنے پیغام میں انہوں نے کہا کہ ‘‘ میں یومِ جمہوریہ کی تقریب کے اِس موقع پر اپنے ملک کے تمام شہریوں کو دِلی مبارکباد اور نیک خواہشات پیش کرتا ہوں ۔
اس موقع پر ہمیں آئین اور جمہوریت کے اصولوں ، برابری ، آزادی اور سبھی کے لئے انصاف کے مقدس اصولوں پر مبنی اپنی جمہوریت کے بنیادی اصولوں کے تئیں اپنے عہد کا اعادہ کرنا چاہیئے ۔ ہماری آئینی اقدار ایک روشن خیال شہریت کی تشکیل کے لئے بنیادی اصول ہیں ، جو ہماری جمہوری جڑوں کو مزید گہرا کرنے کے لئے ضروری ہیں ۔
آج ، بھارت ایک ایسا ملک ہے ، جو امکانات سے بھر پور مجموعی ترقی کے ایسے راستے پر آگے بڑھ رہا ہے ، جو پائیدار اور شمولیت والا ہے ۔ ہماری جمہوریت فعال ہے اور اچھی حکمرانی اور شفافیت کے تئیں ہمارا عہد پہلے سے زیادہ مضبوط ہے ۔ اس مقدس دن پر آئیے ہم ملک کے تہذیبی نظریات اور آئینی اقدار کو بر قرار رکھنے کے لئے پھر سے عہد کریں اور خود کو ایک جامع ، پُر امن ، ہم آہنگ اور ترقی پسند بھارت تعمیر کرنے کے لئے وقف کریں ۔
خوشی کے اِس دن پر آیئے ہم اپنی جمہوریت کی کامیابیوں کا جشن منائیں اور خود کو ایک زیادہ پُر اعتماد اور خود کفیل بھارت کی تعمیر کے لئے وقف کریں ، جو عالمی امن اور شمولیت والی پائیدار ترقی میں اپنے تعاون کی قدیم روایات کو جاری رکھیں ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 813
(Visitor Counter : 135
صحت اور خاندانی بہبود کی وزارت
کووڈ-19 اپڈیٹ
نئی دلّی ،یکم جنوری، 2022/
ملک گیر ٹیکہ کاری مہم کے تحت اب تک145.16 کروڑ ٹیکے لگائے جاچکے ہیں
سردست بھارت میں زیر علاج مریضوں کی تعداد 1,04,781ہے
زیر علاج مریض مجموعی معاملوں کے ایک فیصد سے بھی کم ہیں، فی الحال زیر علاج مریضوں کی شرح0.30 فیصد ہے
شفایابی کی شرح فی الحال98.32 فیصد ہے
گذشتہ 24 گھنٹوں کے دوران8,949مریض رو بہ صحت ہوئے ہیں،جس سے صحت یاب ہونے والے مریضوں کی تعداد بڑھ کر3,42,75,312 ہوگئی ہے
گزشتہ 24 گھنٹے میں 22,775نئے معاملے سامنے آئے ہیں
ٹیسٹ کے بعد متاثرہ پائے جانے والے مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک67.89کروڑ ٹیسٹ کئے جاچکے ہیں
اومیکران ویرینٹ کی ریاست وار صورتحال
|
|
نمبر شمار
|
|
ریاست
|
|
اومیکران معاملوں کی تعداد
|
|
ڈسچارج/ صحتیاب/ مائیگریٹڈ
|
|
1
|
|
مہاراشٹر
|
|
454
|
|
167
|
|
2
|
|
دہلی
|
|
351
|
|
57
|
|
3
|
|
تمل ناڈو
|
|
118
|
|
40
|
|
4
|
|
گجرات
|
|
115
|
|
69
|
|
5
|
|
کیرالہ
|
|
109
|
|
1
|
|
6
|
|
راجستھان
|
|
69
|
|
61
|
|
7
|
|
تلنگانہ
|
|
62
|
|
18
|
|
8
|
|
ہریانہ
|
|
37
|
|
25
|
|
9
|
|
کرناٹک
|
|
34
|
|
18
|
|
10
|
|
آندھراپردیش
|
|
17
|
|
3
|
|
11
|
|
مغربی بنگال
|
|
17
|
|
3
|
|
12
|
|
اڈیشہ
|
|
14
|
|
1
|
|
13
|
|
مدھیہ پردیش
|
|
9
|
|
9
|
|
14
|
|
اترپردیش
|
|
8
|
|
4
|
|
15
|
|
اتراکھنڈ
|
|
4
|
|
4
|
|
16
|
|
چنڈی گڑھ
|
|
3
|
|
2
|
|
17
|
|
جموں و کشمیر
|
|
3
|
|
3
|
|
18
|
|
انڈمان اور نکو بار
|
|
2
|
|
0
|
|
19
|
|
گوا
|
|
1
|
|
0
|
|
20
|
|
ہماچل پردیش
|
|
1
|
|
1
|
|
21
|
|
لداخ
|
|
1
|
|
1
|
|
22
|
|
منی پور
|
|
1
|
|
0
|
|
23
|
|
پنجاب
|
|
1
|
|
1
|
|
|
|
مجموعی معاملے
|
|
1431
|
|
488
وزارات ثقافت
لال قلعہ فیسٹیول – بھارت بھاگیہ ودھاتا کو دیکھنے کے لیے10 دنوں میں 1,50,000سے زیادہ زائرین کی آمد
لال قلعہ فیسٹیول – بھارت بھاگیہ ودھاتا نے ہمارے ملک کی شاندار ثقافت اور ورثے کی اپنی منفرد نمائش کے ساتھ عالمی سطح پر ایک بہت ہی اعلیٰ معیار قائم کیا ہے: پیوش گوئل
نئی دہلی۔ 03 مارچ حکومت ہند کی وزارت ثقافت و سیاحت، نے، لال قلعہ کی 'مونومینٹ مترا' ، ڈالمیا بھارت لمیٹڈ کے اشتراک سے 3 اپریل بروز اتوار کو دس روزہ ثقافتی میلہ – "بھارت بھاگیہ ودھاتا" کا آغاز کیا، جسے دیکھنے کے لیے 17ویں صدی کی اس مشہور یادگارمیں 10 دنوں میں 1,50,000 سے زیادہ زائرین آئے ۔
اختتامی تقریب میں آنے والے لوگوں کی جانب سے زبردست پذیرائی ملی اور صنعت وتجارت، امور صارفین و خوراک اور عوامی تقسیم اور ٹیکسٹائل کے مرکزی وزیر جناب پیوش گوئل نے اس تقریب میں شرکت کی۔
اس موقع پر خطاب کرتے ہوئے جناب پیوش گوئل نے کہا کہ لال قلعہ فیسٹیول‘بھارت بھاگیہ ودھاتا’ نے ہمارے ملک کی شاندار ثقافت اور ورثے کی اپنی منفرد نمائش کے ساتھ عالمی سطح پر ایک بہت ہی اعلیٰ معیار قائم کیا ہے۔
وزیرموصوف نے مزید کہا، "اس سے بھی زیادہ قابل ستائش وہ مواقع ہیں جو کووڈ کے بعداس فیسٹیول نے پیدا کیےہیں ۔ یہ اس بات کی گواہی ہے کہ ہم کس طرح باہمی تعاون سے 'جدید ہندوستان' کی سمت میں بڑھ رہے ہیں۔" انہوں نے مزید کہا کہ "مجھے امید ہے کہ کارپوریٹ جیسے لال قلعہ کی 'مونومینٹ مترا' – ڈالمیا بھارت لمیٹڈ، ہمارے ساتھ آئیں گے کیونکہ ہم اپنی شاندار وراثت کو کھوئے بغیر اپنے لوگوں کی فلاح و بہبود پر اپنی توجہ مبذول کرتے ہیں۔
لال قلعہ فیسٹیول – بھارت بھاگیہ ودھاتا بڑے پیمانے پر ایک ثقافتی پروگرام ہے، جس کا تصور حکومت ہند کے "آزادی کا امرت مہوتسو" کے ایک حصے کے طور پرکیا گیا ہے۔ اس کا مقصد ہندوستان کی آزادی کے 75 شاندار سالوں کا جشن منانا ہے۔ اس کی بڑھتی ہوئی مقبولیت کے باعث یہ فیسٹیول اب ایک سالانہ تقریب ہو گی ، جب کہ اس کی شاندار پیش کش - ماتربھومی – کی لال قلعہ میں ایک مستقل حیثیت ہوگی۔
ڈالمیا بھارت لمیٹڈ کے منیجنگ ڈائریکٹر ، جناب پونیت ڈالمیانے کہا۔" لال قلعہ کی مونومینٹ مترا ہونے کے اعزاز سے نوازا جانے سے لے کر اپنی ایک غیرمعمولی پہل'لال قلعہ فیسٹیول – ' بھارت بھاگیہ ودھاتا' کو ایک شاندار کامیابی سے ہمکنار کرنےکے لیےہم نے ایک طویل سفر طے کیا ہے۔ انہوں نے کہا کہ ہم حکومت ہند کے شکر گزار ہیں کہ اس نے ہمیں لال قلعہ جیسے عالمی سطح پر اپنی شاندار ثقافتی تاریخ اور ورثے کوشیئر کا موقع فراہم کیا اور فیسٹیول میں روزگار کے مواقع پیدا کرکے اپنی برادریوں کے لیے روزگار فراہم کرنے کا اہل بنایا ۔ انہوں نے مزید کہا کہ ہم ممکنہ طور پر بہترین انداز میں اپنے ملک کی خدمت کرتے رہیں گے۔
لال قلعہ فیسٹیول - بھارت بھاگیہ ودھاتا نے ملک میں ایک ثقافتی انقلاب کا آغاز کیا جس میں جدید ترین تجربات جیسے ایک پروجیکشن میپنگ شو "ماتر بھومی" ، یاترا - ایک 360ڈگری عمیق تجربہ اور' بھارت گورو نمائش' جوفیسٹیول میں آنے والوں میں حب الوطنی اور فخر کا جذبہ پیدا کرتا ہے۔ سترنگی آرٹ، کرافٹ اور ٹیکسٹائل بازار، کھاؤ گلی، کھیل گاوں اور ایمسی بھرت جین کی میزبانی میں کھیل منچ شاندار پروگرام تھے جبکہ رنگ منچ نے ملک کے کچھ سرکردہ فنکاروں کو پرہجوم سامعین کے سامنےبراہ راست پیش کش کرتے ہوئے دیکھا۔